આ એવો પ્રથમ શ્લોક છે જેમાં ઈન્દ્ર કે બીજા પ્રકૃતિગત દેવોથી ઉપર બ્રહ્મની વિભાવનાનો ઉલ્લેખ છે. આપણે એવું માનીએ છીએ કે વેદોમાં પ્રકૃતિના તત્વોની ઉપાસના છે. પરંતુ,આ શ્લોકમાં સ્પષ્ટપણે બ્રહ્મ તત્વનો ઉલ્લેખ છે અને સ્થાવર-જંગમ ઉત્પન્ન થયેલું કે હજુ ઉત્પન્ન ન થયું હોય એવું સર્વનું મૂળ કારણ બ્રહ્મ છે. અને, આ સત્યનો ઉપદેશ કરાવનાર ઋષિ વેન છે. બ્રહ્મનું સવિસ્તાર વર્ણન ઉપનિષદોમાં થયેલું છે. સામવેદનો આ શ્લોક એ વાતનું સમર્થન કરે છે કે, ઉપનિષદો વેદોની સમજૂતી રૂપે રચવામાં આવ્યા હતા.